

**Στο Συνέδριο ΠΣΑΤ-ΕΑΚ τα μέλη του ΔΣ ΚΟΑ Χατζηιωσήφ και Ιωάννου**

Τα μέλη του ΔΣ ΚΟΑ Κάλλη Χατζηιωσήφ και Μιχάλης Ιωάννου παρευρέθηκαν στο 33ο Συνέδριο Αθλητικών Συντακτών Ελλάδας-Κύπρου, που διοργάνωσαν ο Πανελλήνιος Σύνδεσμος Αθλητικού Τύπου και η Ένωση Αθλητικογράφων Κύπρου στο Ηράκλειο Κρήτης, την Τετάρτη 30 Νοεμβρίου 2022.

Η Κάλλη Χατζηιωσήφ απηύθυνε χαιρετισμό στην τελετή έναρξης του Συνεδρίου εκ μέρους του Προέδρου του Κυπριακού Οργανισμού Αθλητισμού Ανδρέα Μιχαηλίδη, τονίζοντας τη σημασία της γεφύρωσης του μητροπολιτικού ελληνισμού με την νότια πτέρυγά του, την Κύπρο. Ακολούθως συμμετείχε στη συζήτηση στρογγυλής τράπεζας για τον σχολικό αθλητισμό, στην οποία έλαβε μέρος και ο Ολυμπιονίκης μας Κυριάκος Ιωάννου, ενώ έκανε ειδική αναφορά στη δομή του αθλητικού σχολείου στην Κύπρο.

Ο Μιχάλης Ιωάννου συμμετείχε στη συζήτηση στρογγυλής τράπεζας για τον αθλητικό τουρισμό και τους 3ους Μεσογειακούς Παράκτιους Αγώνες και ανέλυσε τα συμπεράσματα από τα δυο Συνέδρια Αθλητικού Τουρισμού που διοργάνωσε ο ΚΟΑ τον τελευταίο χρόνο.

Χαιρετισμό στο Συνέδριο απηύθυνε και ο Υφυπουργός Αθλητισμού της Ελλάδας, Λευτέρης Αυγενάκης. Στο πλαίσιο του Συνεδρίου τα μέλη ΔΣ του Κυπριακού Οργανισμού Αθλητισμού και οι υπόλοιποι προσκεκλημένοι ξεναγήθηκαν την Πέμπτη 1 Δεκεμβρίου στις Εθνικές Παράκτιες Εγκαταστάσεις στον Καρτερό, όπου θα διεξαχθούν οι 3οι Μεσογειακοί Παράκτιοι Αγώνες.